Хотово

Хо̀тово (понякога Отово) е село в Югозападна България. То се намира в община Сандански, област Благоевград.

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

География 
Надморската височина е около 150 – 200 метра. Климатът в този район се отличава с високи температури. В този регион са измерени температурни рекорди в страната. Село Хотово се намира на около 9 километра от град Сандански и на 6 километра от град Мелник.

История 
През XIX век Хотово е неголямо чисто българско село, числящо се към Мелнишката кааза на Османската империя. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 година, Хотово (Hotovo) е посочено като село с 48 домакинства със 170 жители българи.

В 1891 година Георги Стрезов пише за селото:

Според статистиката на Васил Кънчов („Македония. Етнография и статистика“) от 1900 година селото брои 270 жители, всички българи-християни.

Според статистиката на секретаря на Българската екзархия Димитър Мишев („La Macédoine et sa Population Chrétienne“) в 1905 година християнското население на Хотово (Hotovo) се състои от 360 българи екзархисти. В селото има 1 начално българско училище с 1 учител и 23 ученици.

При избухването на Балканската война през 1912 година седем души от Хотово са доброволци в Македоно-одринското опълчение.

Културни и природни забележителности 
 Минерална баня. Има няколко минерални извора. В селото е изградена и минерална пералня.
 Според метеорологичната статистика района в село Хотово е район с най-много слънчеви дни в годината в България. Това обуславя и поминъка на жителите на селото – в района на село Хотово са изградени хиляди декари с лозови масиви, където се отглеждат предимно лози от прочутия сорт широка мелнишка лоза както и сорта „Мелник 55“. Тези два сорта лози се нуждаят от много слънце и топлина, каквито има в изобилие в този регион и не се отглежда в никои други региони в страната.

Редовни събития 
Всяка година на 14 октомври в селото се провежда събор от живущите в селото.

Личности 

 Родени в Хотово
  Андон Иванов Солунов (1887 – ?), македоно-одрински опълченец, четата на Яне Сандански, 2 рота на 14 воденска дружина
 Солун Андонов Солунов /1913 – 2006/, участник в боевете в „Дравската епопея“ през втората световна война в състава на 16-а пехотна Беломорска дивизия.
  Борис Цветков (1918 – 2018), български дипломат
  Георги Константинов (1875 – 1969), български революционер, деец на ВМОРО
  Георги Христов, македоно-одрински опълченец, 1 рота на 15 щипска дружина
  Георги Христов (1893 – ?), македоно-одрински опълченец, четата на Никола Парапанов, носител на орден За храброст IV степен
  Коле Янев Пецурков, македоно-одрински опълченец, 2 рота на 15 щипска дружина
  Коло Хотовски (1881 – ?), македоно-одрински опълченец, четата на Яне Сандански
  Константин Николов (1891 – ?), македоно-одрински опълченец, 3 и Нестроева рота на 5 одринска дружина
  Роза Цветкова (1931 – 2016), българска народна певица
  Стефан Константинов (1873 – 1913), български революционер, деец на ВМОРО
  Стойчо Георгиев Стойков (1918 – ?), член на РМС от 1938 г., на БКП от 1942 г., в 1944 г. става партизанин в отряд „Яне Сандански“, след Деветосептемврийския преврат е офицер от БНА
  Стоян Костадинов (1885 – ?), македоно-одрински опълченец, 2 рота на 13 кукушка дружина

Бележки 

Села в област Благоевград
Населени места в община Сандански